Leslie Ayres

Leslie Ayres (født 11. august 1944) er en engelsk figurativ maler som er bosatt i Valdres. Ayres er opptatt av det skulpturelle i landskapsmalerier, og er spesielt kjent for «Alpine Landskap». Han er også kjent for sine malerier av mennesker. Det skulpturelle bildene er viktig viktig, ikke minst i menneskets møte med naturen. Han gir oss naturen i fjellet med hele dets tosidighet; innbydende og truende, vakkert og goldt, livfullt og monotont. Under det hele ligger en grunntone av alvor. Utsmykkinger som illustrerer dette er utsmykkingen av inngangen til Valdres videregående skole i Nord-Aurdal, og en malt veggskulptur i limtre på Seljelia Senter på Gjøvik. Han har hatt en rekke utstillinger i Oppland, i Oslo, i Sverige og i Danmark. I 1985 og i 1996 fikk han Oppland fylkes kunstnerstipend.

Ayres mener selv at hans bilder kommer fra klatreturer i fjellheimen, og i disse turene møter han en annen virkelighet og en kan ane urkreftene vi selv er en del av. Han plasserer den som observerer hans kunst i en setting hvor det er mulig å oppleve en følelse av å være tilstede, og hvor fjellets mektighet overrumpler. Bildene hans viser den norske fjellheimen med en åpenhet, nysgjerrighet og nakenhet.

Kunstneren er utdannet som billedkunstner i Coventry, Liverpool og London. I Coventry studerte han teknisk illustrasjon ved Coventry College of Art i perioden 1963-1965, i Liverpool studerte han ved Liverpool College of Art i 1970 og i London studerte han ved Slade School of Fine Art ved London University i 1972. Under studiene valgte han å legge likevekt på skulptur og maleri. Ved Slade School ble det spesialisering i menneskets form.

Ayres arbeider også med veiledning i friluftsliv, fjellklatring, isklatring og fjellskiløping, og har internasjonal kompetanse som tindeveglelder.

Utstillinger 

Stipend og atelieropphold
 Oppland fylkes kunstnerstipend (1985) 
 Vederlagsfondets stipend (1990) 
 Oppland fylkes kunstnerstipend (1996) 

Separatutstillinger, prosjekter (i utvalg)
 Ringerike Kunstforening (1979) 
 Galleri Appella Strangnes Göteborg (1979) 
 Ringerike Kunstforening (1980) 
 Galleri Musk Lommedalen (1980) 
 Valdres Kunstforening (1981) 
 Ringerike Kunstforening (1984) 
 Valdres Folkemuseum Fagernes (1984) 
 Skanderborg Danmark (1985) 
 Lillehammer Kunstforening (1986) 
 Gjøvik Kunstforening (1987) 
 Galleri 3 R Bergen (1987) 
 DnC Kunstforening Oslo (1988) 
 Galleri Odin Hamar (1989) 
 Peder Balkesenteret Lena (1990) 
 Valdres Folkemuseum Fagernes (1990) 
 Kunstnersenteret i Oppland Lillehammer (1991) 
 Landskappleik Fagernes (1992) 
 Galleri Rondane Otta (1993) 
 Galleri Tonne Oslo (1995) 
 Oppland fylkeskommunes vestilbyle (1995) 
 Valdres Kunstforening (1996) 
 Galleri NK Lillehammer (1998) 
 Stange Kunstforening (1999) 

 Gruppeutstillinger, prosjekter, festivaler (i utvalg)
 "Young Contemporaries" British Council vandreutstilling England 1969-1970 
 Internasjonal kunstuke Hønefoss 1979 
 Peer Gynt-utstillingen Vinstra 1981 
 "Sammen for Afrika" Stavanger Kunstforening 1985 
 Lillehammer Bys Malerisamling 1985 
 Gjøvik Kunstforening 1985 
 "Dølan kjøm" Maihaugen Lillehammer 1987 
 Billedkunstnere i Oppland jubileumsutstilling Lillehammer 1989 
 Peer Gynt-utstillingen Vinstra 1990 
 Sogn og Fjordane Kunstnarsenter Førde 1992 
 Hedmark Kunstnersenter Hamar 1992 
 Galleri Tonne Oslo 1993 
 "Opplandskunst 94" Kunstnersenteret i Oppland Lillehammer 1994 
 Galleri Tonne Oslo 1994 1995 
 Presentasjon Kunstnersenteret i Oppland Lillehammer 1995 
 "Tre valdres kunstnere" (Gjøvik Kunstforening) Gjøvik Gård Gjøvik 1999 

 Utsmykninger
 Nord-Aurdal Kommune Fagernes 1991 
 Seljelia senter (Oppland fylkeskommune) Gjøvik 1995 
 Valdres videregående skole (Oppland fylkeskommune) Leira 2001 
 Økokrim Oslo 1999 

 Innkjøpt av
 Norrbotten Läns Landsting Sverige 
 Norrbotten Län Sverige 
 Svensk Konstråd 
 Nord-Aurdal kommune 
 Økokrim Oslo 
 Hedmark fylkeskommune 
 Ringerike kommune 
 Valdres videregående skole Leira 
 Skanderborg kommune Danmark 
 Oppland fylkeskommune

Eksterne lenker 
 KIK: Leslie Ayres, Hurrungene

Norske malere
Fødsler i 1944